## Odluka o kratkoročnom kreditu za likvidnost

### NN 135/2002 (20.11.2002.), Odluka o kratkoročnom kreditu za likvidnost

# HRVATSKA NARODNA BANKA

2175

Na teme­lju
članka 10. i članka 38. stavak 3. pod e) Zakona o Hrvatskoj narodnoj banci
(»Narodne novine«, br. 36/2001.), Savjet Hrvatske narodne banke na sjednici
održanoj 13. studenoga 2002. donio je

## ODLUKU

### O KRATKOROČNOM KREDITU ZA LIKVIDNOST

I.

Ovom se
odlukom re­guliraju način i uvjeti odobrava­nja bankama kratkoročnoga kredita
za likvidnost te načini i uvjeti ­nje­gova povrata.

II.

Hrvatska narodna banka odobrava kredit iz točke I.
ove odluke bankama za koje se utvrdi da imaju likvidnosnih pote­ško­ća, uz
uvjet da su solventne.

III.

Banka koja je zapala u likvidnosne poteškoće obvezna
je iskoristiti sve ostale izvore likvidnosti dostupne na tržištu prije donoše­nja
zahtjeva za korište­nje kratkoročnoga kredita za likvidnost.

IV.

Ako
banka udovo­ljava kriterijima iz točke II. i III. ove odluke, dužna je prilikom
podnoše­nja zahtjeva za korište­nje kredita iz točke I. ove odluke Hrvatskoj
narodnoj banci dostaviti:

a)
analizu sta­nja i uzroka nelikvidnosti;

b)
popis poduzetih rad­nji iz točke III. ove odluke;

c)
popis neopterećenih vrijednosnih papira koji se mogu prenijeti radi sudskoga,
odnosno javnobi­lježničkoga osigura­nja prije­nosom vlasništva i prava;

d) deta­ljan
plan rješava­nja nelikvidnosti i

e) plan
pri­ljeva i od­ljeva sredstava za razdob­lje za koje se traži korište­nje
kratkoročnoga kredita za likvidnost.

V.

Kredit
iz točke I. ove odluke odobrava se uz sudsko, odnosno javnobi­lježničko osigura­nje
prijenosom vlasništva i prava, u skladu s odredbama Ovršnog zakona, i to
prijenosom:

a) blagajničkih zapisa Hrvatske narodne banke;

b) vrijednosnih papira Ministarstva financija
Republike Hr­vat­­ske;

c) obveznica za koje je Republika Hrvatska zakonom
preuzela obvezu da ih amortizira ili za koje garantira, a kojima je preostali
rok dospijeća do dvije godine;

d) zadužnica čiji je izdavate­lj ili za koje
neopozivo jamči osoba čije su kratkoročne obveze utvrdile dvije međunarodno
priznate agencije za utvrđiva­nje kreditnog rejtinga i razvrstale ga u jednu od
dvije najviše kate­gorije;

e) mjenica, potvrda o depozitu, obveznica i ostalih
dužničkih vrijednosnih papira koji su plativi u konvertibilnoj valuti dužnika,
a čije su kratkoročne obveze dvije međunarodno priznate agencije za ocjenu
kreditnog rejtinga ocijenile jednom od dviju najviših ocjena;

f) druge imovine koja se po svom sadržaju i znače­nju
može izjednačiti s imovinom navedenom u alinejama a) do e) iz ovoga stavka.

Iznimno, Hrvatska narodna banka može prihvatiti i
vrijednosne papire iz prethodnog stavka ove točke s du­ljim preostalim rokom
dospijeća ako ocijeni da likvidnosne poteškoće banke ugrožavaju stabilnost
cjelokupnoga financijskog sustava.

Vrijednosni papiri koji su u skladu sa stavkom 1. i
2. ove točke preneseni na Hrvatsku narodnu banku moraju imati preostali rok
dospijeća du­lji od roka dospijeća kredita.

Banka kojoj se odobrava kredit iz točke I. ove odluke
dužna je do datuma odobrava­nja kredita poduzeti sve rad­nje potrebne za
prijenos vrijednosnih papira u smislu stavka 1. i 2. ove točke. Korište­nje
odobrenoga kredita može početi tek nakon izvršenog prijenosa vrijednosnih
papira na Hrvatsku narodnu banku.

VI.

Vrijednost prenesenih vrijednosnih papira u smislu
točke V. ove odluke utvrđuje se po tržišnoj, odnosno fer vrijednosti, koja je osnovica
za određiva­nje mogućnosti korište­nja kredita iz točke I. ove odluke, kako
slijedi:

– kredit uz prijenos vrijednosnih papira iz točke V.
pod a), b) i c) odobrava se do visine 100% tržišne, odnosno fer vrijednosti
navedenih vrijednosnih papira uma­njene za iznos kamate koju banka plaća za
korište­nje kredita iz točke I. ove odluke;

–
kredit uz prijenos vrijednosnih papira iz točke V. pod d), e) i f) odobrava se
do visine 80% tržišne, odnosno fer vrijednosti navedenih vrijednosnih papira
uma­njene za iznos kamate koju banka plaća za korište­nje kredita iz točke I.
ove odluke.

Fer
vrijednost prenesenih vrijednosnih papira u smislu pret­hodnog stavka jednaka
je ­njihovoj vrijednosti na dan odobrava­nja kredita.

VII.

Banka
može kredit iz točke I. ove odluke koristiti najdu­lje šest mjeseci.

VIII.

Iznimno
od točke V. i točke VII. ove odluke, banka može kredit iz točke I. ove odluke
koristiti i du­lje od šest mjeseci, ali ne du­lje od dvanaest mjeseci i na teme­lju
drugih instrumenata osigura­nja, ako je zahtjev za odobre­nje kredita uputila,
i za ­nje­gov povrat jamči, Republika Hrvatska.

IX.

Odobrava­nje
kredita iz točke I. ove odluke dio je mjera za pobo­ljša­nje sta­nja u banci
koje Hrvatska narodna banka poduzima prema banci – korisniku kredita na teme­lju
Zakona o bankama.

Ako se
u postupku nadzora nad poslova­njem banke utvrdi da je banci odobren kredit na
teme­lju neistinitih podataka ili da je kredit odobren na osnovi lažne ili
krivotvorene dokumentacije, Hrvatska narodna banka otkazat će korište­nje
kredita.

Danom
dostave obavijesti Hrvatske narodne banke o otkazu ugovora o kreditu dospijeva
cjelokupna tražbina Hrvatske narodne banke po Ugovoru o kratkoročnom kreditu za
likvidnost.

Ako se u postupku nadzora nad poslova­njem banke
utvrdi da banka ne postupa po nalozima Hrvatske narodne banke danih u sklopu
mjera iz stavka 1. ove točke, Hrvatska narodna banka može otkazati korište­nje
kredita.

X.

Kamatna stopa na kredit iz točke I. ove odluke re­gulirana
je Odlu­kom o kamatnim stopama i naknadama Hrvatske narodne banke.

XI.

Rok na koji se kredit odobrava, iznos kredita, način
vraća­nja kredita, instrumenti osigura­nja kredita, te način i razlozi za
raskid ugovora re­gulirat će se ugovorom o kreditu.

XII.

Stupa­njem na snagu ove odluke prestaje vrijediti
Odluka o kratkoročnom kreditu za likvidnost (»Narodne novine«, br. 132/1999. i
53/2001.).

XIII.

Ova odluka stupa na snagu osmog dana od dana objave u
»Narodnim novinama«.

O.br. 618/2002.
Zagreb, 13. studenoga 2002.

Predsjednik
Savjeta Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 135/2002-2175